**Īsteno projektu “Laidzes ezera krastmalas labiekārtošana”**

**Talsu novada pašvaldība Laidzes pagasta teritorijā īsteno projektu “Laidzes ezera krastmalas labiekārtošana” Nr. 19-08-AL35-A019.2203-000003, Eiropas lauksaimniecības fonda lauku attīstībai (ELFLA) finansētās Latvijas lauku attīstības programmas 2014.-2020.gadam apakšpasākuma 19.2. “Darbību īstenošana saskaņā ar sabiedrības virzītas vietējās attīstības stratēģiju” ietvaros.**

Talsu novada pašvaldība ar Lauku atbalsta dienesta Ziemeļkurzemes reģionālās lauksaimniecības pārvaldes lēmumu 2019.gada 26.novembrī ir uzsākusi projekta īstenošanu. Projekta beigu termiņš ir 2021.gada 25.novembris.

**Projekta mērķis** - labiekārtojot Laidzes ezera krastmalu, uzlabot vides pieejamību un veicināt atpūtas iespēju dažādību visu vecumu iedzīvotājiem.

 Projekta īstenošanas gaitā tiek veikti labiekārtojuma darbi Laidzes ezera krastmalas un attīrīšanas dīķu teritorijā. Labiekārtojuma darbos ietilpst bioloģisko attīrīšanas dīķu teritorijas sakārtošana veicot veco attīrīšanas dīķu aizbēršanu un viena dīķa pārtīrīšanu, sūkņa stacijas nojaukšanu un grāvju tīrīšanu, kā arī tiks izbūvēts piebraucamais ceļš un autostāvvieta (t.sk. izvietotas velosipēdu novietnes), veikta koku vainagu kopšana, apstādījumu ierīkošana un atpūtas vietas izveide. Atpūtas vieta tiks ierīkota zāliena zonā blakus iebraucamajam ceļam un autostāvvietām, un tā iekļaus ugunskura vietu, galdu ar soliem, atkritumu urnas, rotaļu laukumu ar trim dažāda veida šūpolēm un soliņiem. Teritorijas apmeklētāju ērtībām blakus autostāvvietai tiks ierīkota tualete, kas būs pielāgota arī cilvēkiem ar īpašām vajadzībām.

Projekta kopējās izmaksas ir 68096,79 EUR un attiecināmās izmaksas ir 20000,00 EUR t.sk. publiskais finansējums ir 18000,00 EUR (Eiropas Lauksaimniecības fonda lauku attīstībai finansējums). Labiekārtojuma darbus veic SIA “TALSU MELIORATORS” un būvuzraudzību veic IK “Uldis Mednis”.

Attīstības plānošanas un projektu vadības nodaļas

 projektu vadītāja Inga Grietēna

